
T – KRŠKO

Po več kot pol leta se je v prostorih jedrske elektrarne v Krškem sestala meddržavna komisija za spremljanje izvajanja pogodbe med Slovenijo in Hrvaško o ureditvi razmerij povezanih s krško elektrarno. Na sedmi seji, ki jo je prvič vodil slovenski minister za gospodarstvo Andrej Vizjak je komisija sprejel program razgradnje krške elektrarne, tega je 8. decembra potrdil tudi hrvaški sabor, njegovo recenzijo pa so opravili strokovnjaki francoskega elektrogospodarstva. Hrvaški minister za gospodarstvo, delo in podjetništvo Branko Vukelič je zatrdil, da je že pripravljen zakon ustanovitvi hrvaškega sklada za razgradnjo, tega mora še obravnavati njihova vlada in sprejeti sabor, zanj pa je rezervirano tudi 14,5 mio evrov. Glede odprtih finančnih vprašanj pa sta si bila oba ministra enotna, da morata ta problem rešiti oba lastnika – slovenski Elesgen in hrvaški HEP.

